Psalam (Šarić) 84.
Upravitelju pjevačkoga zbora; po gatskom napjevu; psalam sinova Korahovih.

1Kako su mili šatori tvoji, Gospode nad vojskama! 

2Duša je moja čeznula i ginula za dvorima Gospodnjim; srce moje i tijelo moje klicali su Bogu živomu.. 

3I vrabac nalazi kuću, lastavica gnijezdo, da u njih skrije mlade svoje: oltare tvoje, Gospode nad vojskama, kralju moj i Bože moj! 

4Blagoslovljeni su oni, koji prebivaju u kući tvojoj, koji te slave bez prestanka! 

5Blagoslovljen je čovjek, kojemu je jakost u tebi, kojemu srce hoće na hodočašća! 

6Putujući dolinom pustinjskom pretvaraju je u tlo obilno izvorima, što ga i rani dažd pokrije blagoslovom. 

7Od zaselka putuju dalje do zaselka, dok se ne pojave pred Bogom na Sionu. 

8Gospode, Bože nad vojskama, čuj molitvu moju, usliši je, Bože Jakovljev! 

9Ti štite naš, pogledaj, Bože, pogledaj lice pomazanika svojega! 

10 Jer je jedan dan u dvorima tvojim bolji od tisuće gdje drugdje; na pragu u kući Boga mojega stajati draže mi je, nego biti gost u šatorima bezbožnika. 

11 Jer je Bog, Gospod, kruna i štit; Gospod daje milost i čast; ne uskraćuje dobara onima, koji hode pošteno 

12 Gospode nad vojskama, blagoslovljen je čovjek, koji se uzda u tebe! 

Psalmi (Šarić)